මෙරට රූපවාහිනී ප්‍රේක්ෂකයන්ට කුමාර කරුණාරත්න ගැන ආසන්නම මතකය ඕලු ටෙලි නාට්‍යයයි. හුඟක් ජනප්‍රිය වුණ එයත් කාණ්ඩ පහකට පොත් වශයෙන් නිකුත් වුණා. ඕලු ලිව්වේ තරුණයා පත්තරේට. අනූනව වැනි කොටස ලියලා තියෙද්දි තාත්තා වැටිලා අත කැඩුණා. ඉතින් සියවෙනි කොටස තාත්තා කියනකොට මං ලිව්වා. ඒ පිටපත යැව්වම එදා තරුණයා කර්තෘ රොඩ්නි විදානපතිරණ මහත්මයා එහෙම කිව්වා කුමරගෙ අත කැඩිලා කියන්නේ බොරු. අත කැඩිලනම් මෙහෙම ලියන්නේ කොහොමද කියලා. මොකද තාත්තගෙයි මගෙයි අත් අකුරු එකම වගේ කිසිම වෙනසක් නෑ. මම ඉස්සර ඉඳලම හිතාගෙන හිටියේ මට දුවෙක් ලැබුණොත් තාත්තාගේ පොතක එන චරිතයක නමක් දානවා කියලා. ඒ කාලේ මම ආසාවෙන් හිටියේ රතු රෝස එකේ චාපා කියන නමට. එත් ඕලු ගොඩක් ජනප්‍රිය වුණ නිසා මගේ දුවට ඕලුනි කියල නම දැම්මා. තාත්තත් ඉතින් මගේ පුංචි ඕලු මල කිය කියා මගේ දුව හරියට හුරතල් කළා. එයාට හිටියා මිනිබිරියෝ ම  පස් දෙනෙක්. එක මුණුපුරෙක් හිටියා. එයා තාත්තට දකින්න ලැබුණේ නෑ ඇමෙරිකාවේ නිසා.
තරුණයා පත්තරයේ කර්තෘවරයා කවුද?
රොඩ්නි විදානපතිරණ මහත්මයා